El ga studià soto ła diresion de Euloge Schneider, el governador giacobin de ł'Alsazia e el se ga intaresà de storia naturałe. Inte el 1791, in seguito ała nomina de so pare a Presidente del Tribunałe Criminal dipartimentałe, el ga pronuncià, a ł'età de ondexe ani, on discorso patriotegco ała "Société des Amis de la Constitution" de ła so sità nadałe. Sta prima sortìa publica al servisio de ła rivołusion no ła ghe ga inpedìo de mantegnere, inte el corso de ła so vita, sentimenti reałisti, profesi apertamente, che i ghe ga creà qualche problema soto ł'inpero. A partir dal 1796, el xe studente ała scoła sentral de Besançon, dove el partesipa ała creasion de na società segreta dita i "Filadelfi". El xe nominado bibliotecario zontà de ła scoła sentral de Doubs intel 1798. On articoło critico inte i riguardi dei giacobini el ghe fa perdare el posto intel 1800.